CELEX: 32010R0565
Language: mt
Date: 2010-06-29 00:00:00
Title: Regolament tal-Kunsill (UE) Nru 565/2010 tad- 29 ta' Ġunju 2010 li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali

30.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 163/2
            
         REGOLAMENT TAL-KUNSILL (UE) Nru 565/2010
   tad-29 ta' Ġunju 2010
   li jemenda r-Regolament (UE) Nru 7/2010 li jiftaħ u jipprovdi għall-ġestjoni ta’ kwoti tariffarji awtonomi tal-Unjoni għal ċerti prodotti agrikoli u industrijali
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Sabiex jiġu żgurati fornimenti suffiċjenti u bla waqfien ta' ċerti prodotti li l-produzzjoni tagħhom mhijiex suffiċjenti fl-Unjoni u biex jiġi evitat kwalunkwe tfixkil fis-suq għal ċerti prodotti agrikoli u industrijali, infetħu kwoti tariffarji awtonomi permezz tar-Regolament (UE) Nru 7/2010 (1). Il-prodotti fi ħdan dawk il-kwoti tariffarji jistgħu jiġu importati b'rata tad-dazju żero jew rata mnaqqsa. Għall-istess raġunijiet huwa neċessarju li tinfetaħ, b'effett mill-1 ta' Lulju 2010, għal ċerti prodotti kwoti tariffarji ġodda b'rata ta' dazju żero għal volum xieraq.
            
         
               (2)
            
            
               Il-volumi tal-kwota għall-kwoti tariffarji awtonomi tal-Unjoni bin-numri tal-ordni 09.2814, 09.2816 u 09.2807 mhumiex biżżejjed biex ilaħħqu mal-ħtiġijiet tal-industrija tal-Unjoni. Għaldaqstant, dawk il-volumi tal-kwota għandhom jiżdiedu.
            
         
               (3)
            
            
               Id-deskrizzjoni tal-prodott għall-kwoti tariffarji awtonomi tal-Unjoni bin-numru tal-ordni 09.2907 għandha tiġi riveduta.
            
         
               (4)
            
            
               Ir-Regolament (UE) Nru 7/2010 għandu għalhekk jiġi emendat kif meħtieġ.
            
         
               (5)
            
            
               Peress li l-kwoti tariffarji previsti f'dan ir-Regolament għandu jkollhom effett mill-1 ta' Lulju 2010, dan ir-Regolament għandu japplika mill-istess data u jidħol fis-seħħ immedjatament,
            
         ADOTTA DAN IR-REGOLAMENT:
   Artikolu 1
   L-Anness tar-Regolament (UE) Nru 7/2010 huwa emendat kif ġej:
   
               (1)
            
            
               ir-ringieli li jinsabu fl-Anness I għal dan ir-Regolament huma miżjuda;
            
         
               (2)
            
            
               ir-ringieli għall-kwoti tariffarji bin-numri tal-ordni 09.2814, 09.2907 09.2816 u 09.2807 huma sostitwiti mir-ringieli li jinsabu fl-Anness II għal dan ir-Regolament.
            
         Artikolu 2
   Dan ir-Regolament għandu jidħol fis-seħħ fil-ġurnata tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta' Lulju 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Luxembourgl, id-29 ta’ Ġunju 2010.
      
         
            Għall-Kunsill
         
         
            Il-President
         
         E. ESPINOSA
      
   
   
      (1)  ĠU L 3, 7.1.2010, p.1.
   
      ANNESS I
      Kwoti tariffarji msemmija fil-punt 1 tal-Artikolu 1
      
                  Nru tal-Ordni
               
               
                  Il-kodiċi tan-NM
               
               
                  TARIC
               
               
                  Deskrizzjoni
               
               
                  Il-perijodu tal-kwota
               
               
                  L-ammont tal-kwota
               
               
                  Il-kwota tad-dazji (%)
               
            
                  09.2636
               
               
                  ex 8411 82 80 
               
               
                  20 
               
               
                  Magni tat-turbini tal-gass industrijali aeroderivattivi tal-64 MW, biex jiġu inkorporati f’settijiet għall-ġenerazzjoni tal-elettriku għal bżonnijiet ta’ quċċata/ħtieġa medja li joperaw għal anqas minn 5 500  siegħa fis-sena u b’effiċjenza taċ-ċiklu sempliċi ta’ aktar minn 40 %
               
               
                  1.7.-31.12.
               
               
                  5 unitajiet
               
               
                  0  %
               
            
                  09.2635
               
               
                  ex 9001 10 90 
               
               
                  20 
               
               
                  Fibri ottiċi għall-manifattura tal-kejbils magħmulin mill-fibri tal-ħġieġ taħt l-intestatura 8544  (1)
               
               
                  1.7.-31.12.
               
               
                  1 150 000  km
               
               
                  0  %
               
            
   
      ANNESS II
      Kwoti tariffarji msemmija fil-punt 2 tal-Artikolu 1
      
                  Nru tal-Ordni
               
               
                  Il-kodiċi tan-NM
               
               
                  TARIC
               
               
                  Deskrizzjoni
               
               
                  Il-perijodu tal-kwota
               
               
                  L-ammont tal-kwota
               
               
                  Il-kwota tad-dazji (%)
               
            
                  09.2814
               
               
                  ex 3815 90 90 
               
               
                  76 
               
               
                  Katalizzatur magħmul mid-dijossidu tat-titanju u t-tijossidu tat-titanju
               
               
                  1.1.-31.12.
               
               
                  2 200  tunnellata
               
               
                  0  %
               
            
                  09.2907
               
               
                  ex 3824 90 97 
               
               
                  86 
               
               
                  Taħlita ta’ fitosteroli, fi trab, li fihom, bil-piż:
                  
                              —
                           
                           
                              75 % jew aktar ta steroli,
                           
                        
                              —
                           
                           
                              mhux aktar minn 25 % ta’ stanoli,
                           
                        għal użu fil-manifattura tal-istanoli/steroli jew stanoli/steroli esters (1)
               
               
                  1.1.-31.12.
               
               
                  2 500  tunnellata
               
               
                  0  %
               
            
                  09.2816
               
               
                  ex 3912 11 00 
               
               
                  20 
               
               
                  Frak tal-aċetat taċ-ċellulożju
               
               
                  1.1.-31.12.
               
               
                  58 500  tunnellata
               
               
                  0  %
               
            
                  09.2807
               
               
                  ex 3913 90 00 
               
               
                  86 
               
               
                  Sodju jaluronat mhux sterili
               
               
                  1.1.-31.12.
               
               
                  150 000  g
               
               
                  0  %